བོད་ཀྱི་ལོ་རྒྱུས་རིག་པའི་དཔེ་ཆ།རྒྱལ་རབས་དང་དེབ་ཐེར།ཆོས་འབྱུང་དང་ཡིག་ཚང་རུས་མཛོད་དང་དགོན་ཁག་གི་གདན་རབས་སོགས་དཔྱད་གཞི་མང་ཆེ་བའི་ནང་མི་ཉག་སྐོར།མི་ཉག་རྒྱལ་རབས་ཟེར་བ་དང༌།མི་ཉག་ལོ་རྒྱུས་ཟེར་བ།ཁྱད་པར་དཔའ་བོ་རིན་པོ་ཆེའི་གསུང་མཁས་པའི་དགའ་སྟོན་དུ་མི་ཉག་ཆོས་འབྱུང་གནང༌།མི་ཉག་ཏུ་དམ་པའི་ཆོས་ཇི་ལྟར་དར་བའི་ཚུལ་རྒྱས་ཙམ་གསུངས་ཡོད་ཀྱང༌།མི་ཉག་འདི་བོད་ཀྱི་ལོ་རྒྱུས་ཀྱི་གྲུབ་ཆ་གཙོ་བོར་བྱས་ཏེ་གོ་རིམ་ལྡན་ལ་ཆ་ཚང་བ་ཞིག་སུས་ཀྱང་བཤད་མེད་ཅིང༌།མི་ཉག་རྒྱལ་རབས་ཟེར་བ་ཡང༌།མི་ཉག་ཙེན་ཙེ་ཤེས་རབ་ཡེ་ཤེས་ཀྱི་ངག་ནས་བརྒྱུད་པའི་གཏམ་རྒྱུད་ལྷ་སྒྲུང་ལྟ་བུ་དེ་བསྐྱར་ཟློས་ཁོ་ན་མཛད་འདུགའདིར་མི་ཉག་གི་གནས་ཚུལ་ལོ་རྒྱུས་དངོས་དང་མཐུན་ཞིང་ཚན་རིག་ལྡན་པར་ཞིབ་འཇུག་བྱ་ཕྱིར་ཐོག་མར་མི་ཉག་རྒྱལ་པོའི་མཚན་གྱི་སྐོར་ལ་ཅུང་ཟད་དཔྱད་ན།